આ બેઠકમાં સોમવારના રોજ વિશાળ રેલી કાઢી મામલતદારને આવેદનપત્ર આપવાનું નક્કી કરાયું હતું. આ ઉપરાંત આગામી સમયમાં માલધારીઓને પ્રશ્ને લડત આપવા રણનીતિ બનાવવામાં આવી હતી. આ બેઠકમાં ચર્ચા કરવામાં આવી હતી કે, ઝાલાવાડમાં કુલ 84922 હેક્ટર જમીન ગૌચર માટે હોવી જોઇએ તેની સામે માત્ર 37601 હેક્ટર જ છે. તેમજ સરકાર દ્વારા ગૌચર નિતી જાહેર કરવી જોઇએ. તેમજ જિલ્લાની પાંજરાપોળોને ગૌવંશ દીઠ દરરોજનું પંદર કિલો ઘાસચારો આપવામાં આવે અને ગૌચર પર દબાણો કરનાર સામે ફરીયાદ નોંધી કાયદેસકર કાર્યવાહી કરવાની પણ માંગ કરવામાં આવી છે. આ ઉપરાંત ગાયના નામે રાજકારણ કરવાને બદલે સન્માન સાથે તેમને પોષણ કરવામાં આવે તેવી પણ રજૂઆત કરવામાં આવી હતી.